**Formandens beretning februar 2024**

**Blixen Klub Fredensborg onsdag** har til formål at skabe sociale fællesskaber og give medlemmerne gode sociale og kulturelle oplevelser.

* År 2023 har været et godt år for vores forening, vi har en tilstrømning af medlemmer løbende, således er vi aktuelt oppe på 130 kvinder.
* På vores medlemsmøder hver 14 dag, onsdage her i Byens Hus, som kommunen så velvilligt stiller til vores rådighed, har vi haft en lang række forskellige foredrag, lige fra den lettere underholdnings gren, fleks. Lars fra det kgl. teater med anekdoter om sit liv i teaterverden, politiske emner som f.eks. Støjberg retssagen, Tove Udsholt den gamle jødiske kvinde der fortalte om sit liv, lægefagligt indlæg om vores aldring, vores forfængelighed; herunder modeshow med meget mere. Det er bestyrelsens indtryk, at vi med denne brede, rammer langt de flestes interesser. Det kan vi også se på fremmødetallet som ligger mellem ca. 45 - 65. Flot.
* Vores udflugter har været præget af kulturelle oplevelser; Det kgl. teater, Bjørn Winblads blå hus og selvfølgelig Karen Blixens hus. Flotte guidede og interessante besøg. Vi har fået den tradition, at vi, hver gang vi er på udflugt, finder vi et godt sted, hvor vi sammen kan få en frokost, det er hyggeligt, at sidde sammen og eftersnakke en god kulturel oplevelse.

Vores helt store succes er jo nok vores nytårstaffel, hvor bestyrelsen møder tidligt og fremtryller den efterhånden berømte tapas, med hvad vi nu kan finde på af små lækkerier.

* Vi i bestyrelsen har bestræbt os på i vores planlægning af 2024, at få så mange af de forslag, der kommer fra medlemmerne med ind i programmet. Vi tror på, at vi igen får et godt år sammen.
* Når vi som forening har økonomisk mulighed for at sætte så mange ting i værk skyldes det jo at vi udover vores eget bidrag vis kontingent mv, har modtaget støtte midler fra kommunen, de såkaldte paragraf 18 midler, det er vi meget taknemlige for, fordi uden denne støtte var vores mange arrangementer ikke mulige at afholde for de beskedne egenbetalinger.
* Hele økonomiområdet vil I om lidt høre nærmere om fra vores ihærdige kasserer Solveig. Her vil jeg blot oplyse, at der lægges op til en nødvendig lille kontingentstigning, grundet diverse prisstigninger mv.
* Vi i bestyrelsen har i de år vi har været sammen, arbejdet med vores egen samarbejdsproces, vi er jo ikke professionelle, men glade amatører. Vi bestræber os på at lytte til hinandens synspunkter og finde fælles fodslag, det er ikke nødvendigvis altid nemt, vi er jo forskellige mennesker, men vi arbejder i en positiv og konstruktiv proces og jeg som formand mk, synes vi lykkes og har det rigtigt godt sammen, og det er også nødvendigt, for det er jo lysten der driver det frivillige arbejde. Vi har haft stor stabilitet i vores bestyrelse, såvel på de faste pladser som på suppleantpladserne og det betyder meget for kvaliteten i arbejdet.
* Vi er medlem af moderorganisationen **Blixen Danmark,** hvor vi deltager i faste møder og den årlige generalforsamling.
* Jeg vil afslutte med at sige til jer alle, at det er en stor fornøjelse at være jeres bestyrelsesformand og det er altid rigtigt dejligt at være sammen med jer alle, tak for jeres indlevende medlemskab.